Söngkonan Nicole Scherzinger , fyrrum aðalsöngkona Pussycat Dolls , opnar heimili sitt í nýjasta myndbandi Architectural Digest . Heimilið er fjögurra hæða glæsilegt hús í hæðum Los Angeles með einstakt útsýni yfir borgina . Sem er einmitt ástæðan fyrir að Scherzinger keypti það á sínum tíma , þar sem hún vildi útsýni yfir borgina og opnaði söngkonan rýmið á hæðinni sem gengið er inn á til að útsýnið væri það fyrsta sem gestir hennar myndu sjá . „ Hægt er að njóta útsýnisins um leið og þú nýtur góðra stunda og matar með vinum , “ segir hún . Mínímalískur , huggulegur og kósí stíll einkennir heimilið . Hún segist sérvitur þegar kemur að list og eru flest listaverkanna á heimilinu samtarf hennar og viðkomandi listamanns . Flest húsgögnin á heimilinu eru sérsmíðuð . Á svölunum sem ná hringinn í kringum húsið má finna rólu og sundlaug .